In nomine sanctæ  indiuiduæ Trinitatis. Nouerit præsentium, posterorumque solertia, diuturnam contentionem inter Presbyterum Turrensis Ecclesiæ,  inter Monachos Clun. quorum est ipsius villæ parrochia, a domno Rainaldo venerabili Remensium Archiepiscopo ita esse compositam, vt prænominatus Presbyter ea omnia, super quibus querimoniā agebat, tractū videlicet decimæ, stramē quoque  fœnū,  minutam decimam abdicarit. Vnde etiam pacis  concordiæ gratia sæpefato Presbytero concessum est, vt singulis Dominicis de Missæ celebratione ex communi oblatione panem, vinum,  donarium, medietatem quoque oblationis parrochianorum ad beneficium Presbyteratus pertinentium habeat; reliqua omnia sint Monachorum. Porro secunda feria ex his omnibus, quæ in Missarum celebrationib. ad manum eius venerint, medietatem accipiat: reliquis diebus, si non plus quam tres denarios oblatio valuerit, sibi retineat: quicquid vero hunc numerum excesserit, cum Monachis diuidat. De eleemosynis autem  dimissionibus, quas obituri facient, hoc ordine procurabit, vt adhibitis sibi testibus legitimis parrochianum commoueat, primo quod ipsis Monachis, vtpote in capite Sanctuarij constitutis, pro animæ suæ remedio dimittat. Omnia hęc, vt supra taxatum est, saluo iure priuilegij sæpedictæ Turrensis Ecclesiæ reformandæ, ac perpetuæ pacis gratia a prædicto venerabili Archiepiscopo Rainaldo decreta, chyrographi descriptione,  Episcopalis sigilli impressione, testium quoque probabilium,  authēticarum personarum annotatione firmata sunt. Signum eiusdem venerabilis Archiepiscopi R. S. Loyranni Abbatis sancti Nicolai. S. Vrsi Abbatis sancti Dionysij. S. Hugonis Archidiaconi. S. Leonis Cantoris. S. Ambrosij Magistri. S. Ioannis de Pi. S. Ioannis de Germania. S. Odonis Decani ciuitatis. S. Liberti Decani. Actum Remis, anno incarnati Verbi M. C. XXV. Indict. III. regnante Ludouico Rege Francorum anno XIX. Archiepiscopatus autem domni Rainaldi anno primo. Fulcradus Cancellarius scripsit  subscripsit.